শেখ খলিফা বিন জায়েদ আল নাহিয়ান মসজিদ

শেখ খলিফা বিন জায়েদ আল নাহিয়ান মসজিদ ( আরবি: مَسْجِد ٱلشَّيْخ خَلِيْفَة بِن زَايِد آل نَهْيَان, প্রতিবর্ণীকৃত: Masjid Ash-Shaykh Khalīfah Bin Zāyid Al Nahyān) এছাড়া "আল আইন গ্র্যান্ড মসজিদ" হিসাবেও পরিচিত। "শেখ খলিফা বিন জায়েদ গ্র্যান্ড মসজিদ" বা শেখ খলিফা মসজিদ ( আরবি: مَسْجِد ٱلشَّيْخ خَلِيْفَة, প্রতিবর্ণীকৃত: Masjid Ash-Shaykh Khalīfah ) সংযুক্ত আরব আমিরাতের আবুধাবির আল আইন শহরে নির্মাণাধীন একটি মসজিদ। এটি সমাপ্ত হলে, এটি শহরের বৃহত্তম মসজিদ হবে এবং দেশের বৃহত্তম একটি মসজিদ হিসাবে বিবেচিত হবে। আবুধাবির বর্তমান শাসক এবং সংযুক্ত আরব আমিরাতের রাষ্ট্রপতি শেখ খলিফা বিন জায়েদ আল নাহায়ানের নামে মসজিদটির নামকরণ করা হয়েছে। ইতিহাস আরবীয় নির্মাণ কোম্পানি সংযুক্ত আরব আমিরাতের ৬০০ মিলিয়ন দিরহাম নিয়ে নিয়ে মসজিদটির কাজ শুরু করে। ২০১৩ সালের ডিসেম্বরে নির্মাণকাজ শুরু হয় এবং প্রাথমিকভাবে ২০১৬ সালে নির্মাণকাজ সমাপ্তির তারিখ নির্ধারণ করা হয়। বর্তমানে শহরের সবচেয়ে ব্যবহৃত বড় মসজিদটি হল শেখ খালিফার পিতা মরহুম শেখ জায়েদ বিন সুলতান আল নাহিয়ানের মায়ের নামে শায়খাহ সালামাহ মসজিদ। ২০১৮ সালে, এই অঞ্চলের ইতিহাসের সাথে ইসলামি স্বর্ণযুগের প্রায় ১০০০ বছরের পুরাতন মসজিদগুলোর সন্ধান পাওয়া যায়। বয়স অনুসারে এটিকে দেশের প্রাচীনতম মসজিদ বলা যেতে পারে। গঠন মসজিদটির র্নির্মিত অঞ্চলটির আয়তন ১৫,৬৫৮ বর্গমিটার (১৬৮,৮২০ বর্গফুট)সহ মোট আয়তন ১৫৬,৬৮০ বর্গমিটার(২,৭৬২,৯০০ বর্গফুট)। মসজিদের ভিতরে ৬,৪৩৩ জন এবং বাহিরে ১৪,০২৯ জন মিলে মোট ২০,০০০ জনও বেশি মানুষ নামাজ পড়তে পারে। মসজিদে ৬০ মিটার(২০০ ফুট) উচ্চতাবিশিষ্ট ৪টি মিনার রয়েছে। সমরার জামে মসজিদের আদলে চারটি মিনারের উচ্চতা ৬০ মিটার(২০০ ফুট) করা হয়েছে। উপরন্তু, আন্দালুসিয়ান এবং উমাইয়া স্থাপত্যের আদলে এতে মসজিদের বিভিন্ন অংশের সাথে সংযুক্ত একটি মিনার আছে, এবং মসজিদটির উঠানের মোট আয়তন ৭,৬০০ বর্গমিটার(৮২,৫০০ বর্গফুট)। গম্বুজ মসজিদের মূল বৈশিষ্ট্য প্রধান প্রার্থনা-ঘরের উপরে একটি বিশাল গম্বুজ রয়েছে,যা দেশের বৃহত্তম গম্বুজ। গম্বুজটির ভিতরের দিকের উচ্চতা ৩১.৩ মিটার (১০৩ ফুট), ভিতরের ব্যাস ৭৫ মিটার (২৪৬ ফুট), বাহিরের ব্যাস ৮৬ মিটার (২৮২ ফুট) এবং মোট আয়তন ৪,১১৭ মিটার (৪৪,৩২০ বর্গফুট)। দেশের বৃহত্তম গম্বুজটিতে কুরআনের বিভিন্ন আয়াত দ্বারা অলঙ্কৃত করা হয়েছে। আরও দেখুন সংযুক্ত আরব আমিরাতে ইসলাম সংযুক্ত আরব আমিরাতের মসজিদের তালিকা তথ্যসূত্র বহিঃসংযোগ সংযুক্ত আরব আমিরাতের আল আইনের শেখ খলিফা মসজিদ। তারিখঃ ২৪-১১-২০১৫ ( ইউটিউব ) الشيخ خليفة في العين আল আইনের শেখ খলিফা মসজিদ ২৪-০৫-২০১৬